**Projektas**

**Nauja redakcija**

|  |
| --- |
| **UKMERGĖS RAJONO SAVIVALDYBĖS**  **TARYBA** |
|  |
| **SPRENDIMAS**  **DĖL PRITARIMO PROJEKTO „UKMERGĖS STADIONO FUTBOLO AIKŠTĖS ATNAUJINIMAS“ ĮGYVENDINIMUI** |
| 2021 m. rugpjūčio d. Nr. |
| Ukmergė |
|  |

Vadovaudamasi Lietuvos Respublikos vietos savivaldos įstatymo 6 straipsnio 29 punktu, **18 straipsnio 1 dalimi** ir Sporto rėmimo fondo kvietimo, patvirtinto Lietuvos Respublikos švietimo, mokslo ir sporto ministro 2020 m. lapkričio 30 d. įsakymu Nr. V-1866, teikti paraiškas sporto projektų, skirtų esamų sporto paskirties pastatų arba sporto paskirties inžinerinių statinių  plėtrai, priežiūrai ir remontui, nuostatomis, Ukmergės rajono savivaldybės taryba

n u s p r e n d ž i a:

1. Pritarti Ukmergės sporto centro vykdomo projekto „Ukmergės stadiono futbolo aikštės atnaujinimas“ (toliau – Projektas), finansuojamo iš Sporto rėmimo fondo, įgyvendinimui ir pavesti Ukmergės sporto centrui atlikti užsakovo funkcijas.

2. Įgalioti Ukmergės sporto centro direktorių pasirašyti su Projekto įgyvendinimu susijusius dokumentus.

3. Prisidėti prie Projekto finansavimo ne mažiau kaip 28,48 procentų visų tinkamų finansuoti Projekto išlaidų, padengti netinkamas finansuoti, tačiau šiam Projektui įgyvendinti būtinas, išlaidas, ir tinkamas išlaidas, kurių nepadengia Projekto finansavimas.

4. Pripažinti netekusiu galios 2021 m. birželio 23 d. Ukmergės rajono savivaldybės tarybos sprendimą Nr. 7-181 “Dėl pritarimo projekto „Ukmergės stadiono futbolo aikštės atnaujinimas“ įgyvendinimui“.

Savivaldybės mero pavaduotoja,

vykdanti mero funkcijas

Projektą parengė

Strateginio planavimo, investicijų ir verslo plėtros skyriaus vedėja Inga Pračkailė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „UKMERGĖS STADIONO FUTBOLO AIKŠTĖS ATNAUJINIMAS“ ĮGYVENDINIMUI**

**AIŠKINAMASIS RAŠTAS**

2021 m. d.

Ukmergė

**1. Sprendimo projekto rengimo pagrindas:** Lietuvos Respublikos vietos savivaldos įstatymo 6 straipsnio 29 punktas numato, kad kūno kultūros ir sporto plėtojimas, gyventojų poilsio organizavimas yra savarankiška savivaldybės funkcija.

Projektas prisidės prie Ukmergės rajono savivaldybės Strateginio veiklos plano 2021-2023 m. įgyvendinimo: 3 strateginio tikslo „Atvira, kūrybiška, besimokanti, veržli ir pažangi Ukmergės krašto bendruomenė“ 3.3. uždavinio „Ugdyti sportišką bendruomenę, laisvalaikį siejant su sportinėmis ir sveikatinimo veiklomis“ 3.3.2. priemonės „Modernizuoti ir plėsti sporto infrastruktūrą“ įgyvendinimo.

**2. Sprendimo projekto tikslas ir esmė:**

Sprendimu keičiamas 2021-06-23 savivaldybės tarybos sprendimas Nr. 7-181, nes Sporto rėmimo fondas reikalauja savivaldybės tarybos sprendime nurodyti savivaldybės prisidėjimą – ne mažiau kaip 28,48 proc. projekto tinkamų finansuoti išlaidų.

Sprendimo tikslas – pritarti Ukmergės sporto centro vykdomo projekto „Ukmergės stadiono futbolo aikštės atnaujinimas“ (toliau – Projektas), finansuojamo iš Sporto rėmimo fondo, įgyvendinimui. Projekto tikslas – gerinti sąlygas ugdyti fiziškai aktyvią visuomenę, atnaujinti esamos sporto bazės infostruktūrą. Projektas prisidės prie sporto bazės prieinamumo didinimo, sąlygų įvairaus amžiaus ir poreikių asmenų fiziniam aktyvumui gerinimo, sportuojančių asmenų skaičiaus didėjimo. Projekto įgyvendinimo metu planuojama: atnaujinti futbolo aikštę, įrengiant dirbtinės žolės dangą. Projekto įgyvendinimo trukmė - 20 mėnesių.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** Pakeitimai pateikiami nurodant kas ~~išbraukta~~ arba kas **pridėta**:

„3. Prisidėti prie Projekto finansavimo ne ~~daugiau~~ **mažiau** kaip 28,48 procentų visų tinkamų finansuoti Projekto išlaidų, padengti netinkamas finansuoti, tačiau šiam Projektui įgyvendinti būtinas, išlaidas, ir tinkamas išlaidas, kurių nepadengia Projekto finansavimas.“

**4. Sprendimui įgyvendinti reikalingos lėšos ir galimi finansavimo šaltiniai:**

Bendra projekto vertė – 629 212,98 € (100 %);

ŠMM (sporto rėmimo fondo) skirta suma – 450 000,00 € ( 71,52%);

Ukmergės savivaldybės rajono prisidėjimo suma – 179 212,98 € (28,48 %).

**Didžiausia galima projektui skirti finansavimo iš Sporto rėmimo fondo lėšų suma -** 450 000 Eur. **Finansavimo intensyvumas:** Sporto projekto vykdytojas turi prisidėti prie sporto projekto nuosavomis ar partnerių lėšomis ne mažiau kaip 10 procentų nuo sporto projekto sąmatos.

**5. Priėmus sprendimą laukiami rezultatai, galimos pasekmės:** Įgyvendinus projektą Ukmergės rajonas turės vienintelę, pilnų matmenų dirbtinės dangos futbolo aikštę, kurioje galima bus vykdyti įvairaus lygio futbolo (ar kitų sporto šakų pvz. žolės riedulio) varžybas. Taip pat pailgės treniruočių ir varžybų lauke laikas sezono metu.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** –

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** –

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia:** Švietimo, kultūros ir sporto skyriui, Ukmergės sporto centrui, Strateginio planavimo, investicijų ir verslo plėtros skyriui.

**10. Aiškinamojo rašto priedai:** –

Strateginio planavimo, investicijų ir verslo plėtros

skyriaus vedėja Inga Pračkailė